b'\n_START_ARTICLE_\nBronius Jaskelevi\xc4\x8dius\n_START_SECTION_\nBiografija\n_START_PARAGRAPH_\n1969 m. baig\xc4\x97 Kauno politechnikos institut\xc4\x85. 1975 m. chemijos moksl\xc5\xb3 kandidatas._NEWLINE_1969\xe2\x80\x931972 m. ir nuo 1977 m. Lietuvos moksl\xc5\xb3 akademijos mokslo darbuotojas, technikos moksl\xc5\xb3 skyriaus mokslinis sekretorius. 1972\xe2\x80\x931977 m. dirbo Fizikini\xc5\xb3 ir technini\xc5\xb3 energetikos problem\xc5\xb3 institute (nuo 1992 m. Lietuvos energetikos institutas). Nuo 1997 m. dar ir Vilniaus Gedimino technikos universiteto Aplinkos apsaugos katedros d\xc4\x97stytojas; nuo 2000 m. docentas.\n_START_SECTION_\nMokslin\xc4\x97 veikla\n_START_PARAGRAPH_\nMokslini\xc5\xb3 darb\xc5\xb3 svarbiausios sritys: energetikos aplinkosauga, atliek\xc5\xb3 naudojimas energijai gauti, atsinaujinantys energijos \xc5\xa1altiniai, polimerini\xc5\xb3 ir kiti med\xc5\xbeiag\xc5\xb3 biologin\xc4\x97s korozijos tyrimai. Paskelb\xc4\x97 daugiau kaip 80 mokslini\xc5\xb3 straipsni\xc5\xb3, dviej\xc5\xb3 i\xc5\xa1radim\xc5\xb3 autorius. Vienas Jungtini\xc5\xb3 Taut\xc5\xb3 Bendrosios klimato kaitos konvencijos \xc4\xafgyvendinimo nacionalin\xc4\x97s strategijos reng\xc4\x97j\xc5\xb3.'